

**ΔΗΜΟΣ ΑΓΙΑΣ ΒΑΡΒΑΡΑΣ**

**ΒΡΕΦΟΝΗΠΙΑΚΟΙ & ΠΑΙΔΙΚΟΙ ΣΤΑΘΜΟΙ**

**Προσωρινοί Πίνακες Αποτελεσμάτων**

**για τους Βρεφονηπιακούς & Παιδικούς Σταθμούς ΕΣΠΑ,**

**περιόδου 2025 - 2026**

Ο Δήμος Αγίας Βαρβάρας ενημερώνει τους ενδιαφερόμενους γονείς-κηδεμόνες που έχουν υποβάλλει αίτηση συμμετοχής στη δράση της Ε.Ε.Τ.Α.Α. **:**

**«Πρόγραμμα προσχολικής αγωγής και δημιουργικής απασχόλησης παιδιών, περιόδου 2025 - 2026»,**

προκειμένου να εγγράψουν τα παιδιά τους χωρίς οικονομική συμμετοχή (τροφεία), στους βρεφονηπιακούς και παιδικούς σταθμούς του δήμου μας λαμβάνοντας **«αξία τοποθέτησης» (voucher),**

**ότι την Παρασκευή 22/8/2025 θα αναρτηθούν στην ιστοσελίδα της Ε.Ε.Τ.Α.Α.** [www.eetaa.gr](http://www.eetaa.gr), οι **Προσωρινοί Πίνακες των Αποτελεσμάτων**.

Οι αιτούντες/αιτούσες με ελλιπή φάκελο, μπορούν να υποβάλουν ένσταση **μόνο ηλεκτρονικά** στην εφαρμογή της Ε.Ε.Τ.Α.Α. («Ηλεκτρονική υποβολή ενστάσεων»), **με την επισύναψη όλων των συμπληρωματικών δικαιολογητικών σε αρχείο pdf - έως 5 MB, από τις 25/8/2025 και μέχρι τις 27/8/2025, στις 23:59.**

Όλοι οι αιτούντες/αιτούσες, δύνανται να υποβάλλουν ένσταση, ακόμα και στην περίπτωση που δεν έχει οριστικοποιηθεί η αίτησή τους.

**Χρονοδιάγραμμα Αποτελεσμάτων**

|  |  |
| --- | --- |
| 22/8/2025 | Προσωρινοί Πίνακες Αποτελεσμάτων |
| 25/8/2025 – 27/8/2025 | Υποβολή Ενστάσεων |
| 1/9/2025 | Οριστικοί Πίνακες Αποτελεσμάτων |

Για περισσότερες πληροφορίες ή/και υποστήριξη στην υποβολή των ενστάσεων, μπορείτε να επικοινωνείτε στα τηλέφωνα : 210.5621310, 216.8004140.

**Η ΑΝΤΙΔΗΜΑΡΧΟΣ**

**ΘΕΟΔΩΡΑ ΜΑΡΙΑ ΜΑΡΣΩΝΗ**